58. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 2988/323 της 11/24 Οκτ. 1980 (ΦΕΚ Β΄ 1080) Περί μη χρησιμοποιήσεως από τις Τελωνειακές Αρχές μηχανογραφημένων τελωνειακών εντύπων. Έχοντας υπόψη: 1.Τις διατάξεις της παρ. 2 του άρθρ. 133 του νόμ. 1165/1918 «περί Τελωνειακού Κώδικος». 2.Τη Δ. 2652/66/20.5.80 κοινή απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών». 3.Την από 25.9.80 πρόταση της Ομάδας Εργασίας Χειρογράφου-Μηχανογραφικού Συστήματος Τελωνείων, περί εφαρμογής χειρογράφου συστήματος στα Τελωνεία, αποφασίζουμε: Άρθρ.1.-1.Από 1 Ιαν. 1981 και μέχρις εφαρμογής του νέου συστήματος μηχανοργανώσεως των Τελωνείων, τα τελωνειακά έντυπα της διασαφήσεως εισαγωγής, της διασαφήσεως αποταμιεύσεως, της αιτήσεως αναλώσεως, της διασαφήσεως μεταποιήσεως, της αιτήσεως μεταποιήσεως, της διασαφήσεως ταχυδρομικών δεμάτων του Πρωτοκόλλου Εξετάσεως Αποσκευών Επιβάτου (Π.Ε.Α.Ε.), τα οποία είχαν μερικώς αναμορφωθεί για τις ανάγκες του ισχύοντος συστήματος της μηχανοργανώσεως, δεν  θα χρησιμοποιούνται παρά των Τελωνειακών Αρχών οι οποίες προέβαιναν στον υπολογισμό των δασμοφορολογικών επιβαρύνσεων με την βοήθεια ηλεκτρονικού υπολογιστή. 2.Οι κατά τ' ανωτέρω Τελωνειακές Αρχές θα χρησιμοποιούν, από 1.1.1981, τα τελωνειακά έντυπα της προηγουμένης παραγράφου, επί των οποίων δεν υπάρχουν οι για τις ανάγκες της μηχανοργανώσεως γραμμογραφημένες ειδικές ενδείξεις. Άρθρ.2.-1.Επί των τελωνειακών εντύπων της διασαφήσεως εισαγωγής, της διασαφήσεως αποταμιεύσεως, της διασαφήσεως μεταποιήσεως και των στελεχών αυτών, της αιτήσεως αναλώσεως και της αιτήσεως μεταποιήσεως και επί όλων των αντιτύπων αυτών, προστίθενται οι κατωτέρω ενδείξεις: α)Α.Φ.Μ. (Αριθμός Φορολογικού Μητρώου) του παραλήπτη, του αποταμιευτή, του αιτούντος και του αναγνωριζομένου. β)Χώρα αποστολής των εμπορευμάτων. γ)Κωδικός δασμολογικής κλάσεως. 2.Επί του Πρωτοκόλλου Εξετάσεως Αποσκευών Επιβάτου προστίθεται η ένδειξη Α.Φ.Μ. (Αριθμός Φορολογικού Μητρώου) καθώς επίσης η ένδειξη μεταφορικό μέσο αντί εκείνης του αεροσκάφους. 